Variospora flavescens

Variospora flavescens liken krustazeo bat da, hori kolorekoa. Hedapen handia du, Afrikan, Asian, Europan eta Makaronesian aurkitzen da.

 Taxonomia 
William Hudson botanikari ingelesak deskribatu zuen Zientziarako Flora anglica liburuan 1762. urtean eta Lichen flavescens izena eman zion. Espeziearen flavescens izenak "horaila bihurtzen dena" esan nahi du.

Liken espezie hau oso hedaturik dagoenez sinonimo asko izan ditu historian zehar. 1984an Jack Laundon likenologo ingelesak Caloplaca generoan kokatu zuen eta 2013an Ulf Arup, Patrik Frödén eta Ulrik Søchtingek Variospora generoa sartu eta bertan kokatu zuten.

 Deskribapena 
Talo plakodioidea du, hau da, erdigunean aureola bat du eta handik irradiatuz doa likena 10 cm inguruko diametroa hartu arte. Laua da eta ehundura matea du, eta kolore aniztasuna azaltzen du, hori apaletik laranja biziraino.

Erdigunean pigmentatu gabeko orbainak erakusten ditu, baina 1,5 mm-ko apotezio laranjaz josita daude.

 Habitata 
Harri karetsuen gainean hazten da, kareharrian, morteroan eta zementuan. Ez da ohikoa zuhaitzen enborretan ikustea, hori soilik gertatzen da harrobietako hautsa duten zuhaitzen azalean. Aire kutsadura dagoen tokietan ez da agertzen.

 Iruditegia 

 Erreferentziak 

 Kanpo estekak 

Kategoria:Teloschistales
Kategoria:Euskal Herriko likenak